arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. Utanrmn. hefur fjallað um till. til þál. um staðfestingu á niðurstöðu viðræðna um gagnkvæmar fiskveiðiheimildir íslendinga og færeyinga. Niðurstaðan er þess efnis eða felur í sér heimildir annars vegar íslendinga til kolmunnaveiða innan fiskveiðimarka Færeyja og hins vegar færeyinga til loðnuveiða við Ísland og er undirrituð hinn 4. febr. s. l. Einnig telja þessir aðilar æskilegt að stofnað verði til samvinnu um rannsóknir á göngu kolmunna á svæðinu milli Íslands og Færeyja. Nm. urðu sammála um að mæla með samþykkt þessarar till. Á hinn bóginn greindi þá nokkuð á um nánari rökstuðning fyrir afstöðu til málsins. Sú skoðun kom fram, að líta bæri einkum á hin efnislegu rök, ef svo má segja, þ. e. að loðnan væri sá fiskstofn á Íslandsmiðum sem ekki væri fullnýttur af íslendingum nú, þeir væru aflögufærir að þessu leyti að áliti fiskifræðinga við Hafrannsóknastofnunina, enda hefði sú stofnun að sjálfsögðu fengið þessa till. til athugunar og umsagnar. Í annan stað var talið að leggja bæri höfuðáherslu á að færeyingar væru frændur okkar, nágrannar og vinir. Þeir ættu allra þjóða mest undir fiskveiðum komið. Þar sem mikið magn væri af loðnu við Íslandsstrendur um þessar mundir væri sjálfsagt að miðla færeyingum af því magni, einkum þar sem íslendingar fengju á móti heimild til kolmunnaveiða innan fiskveiðimarka Færeyja. Hvort sem þessi rök voru rædd lengur eða skemur, urðu nm. sammála um að mæla með till. Einn nm., Jóhann Hafstein, hv. 6. þm. Reykv., var fjarstaddur. Samkvæmt þessu leggur n. einróma til að till. þessi verði samþykkt.

Utanrrh. (Einar Ágústsson) : Herra forseti. Ég sé ástæðu til að þakka hv. utanrmn. fyrir skjóta afgreiðslu á þessari till. og fagna þeirri samstöðu sem hér er á Alþ. fyrir þeirri ákvörðun að leyfa færeyingum loðnuveiðar á Íslandsmiðum, 25 þús. tonn, gegn því að við fáum, ef við óskum, að veiða kolmunna í landhelgi þeirra að sama magni til. Ég sem sagt fagna því að till. hefur fengið fljóta og góða og jákvæða afgreiðslu.
Þingræður haldnar á Alþingi Íslendinga



Herra forseti. Heilbr.- og trn. Ed. hefur fjallað um bráðabirgðalög. Þessi brbl. voru sett 6. ágúst 1976 og þau voru gefin út til breyt. á lögum nr. 95 frá 31. des. 1975, sem fjalla um sjúkratryggingagjald. Þessi lög voru sett til þess að leiðrétta mistök er höfðu orðið, þannig að lög nr. 95 1975 kváðu á um innheimtu sjúkratryggingagjalds sem hefði, ef það hefði verið framkvæmt eins og lögin ákváðu, komið til greiðslu hjá ýmsum þeim aðilum sem samþykkjendur frv. ætluðust til að væru ekki gjaldskyldir. Lögin kváðu sem sagt á um að þeim, sem ekki greiddu útsvar, bæri ekki heldur að greiða sjúkratryggingagjaldið. En þegar til framkvæmdanna kom sýndi það sig að enn verður að gera smábreytingu á þessum lögum. Því er það að heilbr.- og trn. flytur með brtt. við brbl. Hún leggur til að 1. gr. laganna orðist svo: „Á árinu 1976 skal álagningaraðili útsvars leggja á og innheimta 1% álag á gjaldstofn útsvara og skulu sveitarfélög standa sjúkrasamlögum skil á fyrirframgreiðslu eða hlutfallslegri innheimtu þess mánaðarlega. Eigi skal leggja gjald þetta á þá, sem ekki er gert að greiða útsvar, né heldur þá, sem vistaðir eru á elli- eða hjúkrunarheimilum, né langlegusjúklinga á öðrum sjúkrastofnunum eða í heimahúsum. Hjá þeim öðrum, sem náð hafa 67 ára aldri á skattárinu eða áttu rétt á örorkulífeyri á skattárinu samkv. lögum nr. 67/1971, um almannatryggingar, með áorðnum breytingum, skal lækka álag samkv. 1. mgr. sem hér segir: a) Hjá einstaklingum með tekjur til útsvars á bilinu kr. 320 100–640 000 skal álag þetta lækka um 1% af þeirri fjárhæð, sem á vantar 640000 kr. tekjumark. b) Hjá hjónum með tekjur til útsvars á bilinu kr. 570 000 til kr. 1 140 000 skal álag þetta lækka um 1% af þeirri fjárhæð sem á vantar 1 140 000 kr. tekjumark. e) Eftirstöðvar álags þessa, sem lækkað hefur verið samkv. ákvæðum a- og b-liða, skulu að lokinni lækkun standa á heilum hundurðum króna, þannig að lægri fjárhæð en 100 kr. skal sleppt. Gjald þetta er háð sömu reglum og útsvar varðandi innheimtu og viðurlög. Við ákvörðun Tryggingastofnunar ríkisins um framlag ríkissjóð til sjúkrasamlaga samkv. 49. gr. skal taka tillit til þessa framlags til hlutfallslegrar lækkunar á framlagi ríkissjóðs.“ Heilbr: og trn. varð sammála um að mæla með samþykkt frv. með þessari breyt. sem lögð er til á þessu sérstaka þskj.



Herra forseti. Svo sem fram hefur komið í nál. er ég því fylgjandi að mál þetta nái hér afgreiðslu. En þar sem ég hef verið inntur eftir því af ýmsum hv. þm., hvaða rök hnígi til þess að samgn. gengur hér gegn áliti Siglingamálastofnunarinnar, þá óska ég þess eindregið að bréf Siglingamálastofnunarinnar, þar sem fram koma rök hennar gegn kaupum á skipi þessu, verði lesið hér upp í heild, og tel raunar algjörlega óverjandi að þm. fái ekki að heyra þetta bréf, þannig að í ljós komi hví samgn. gengur gegn þessu áliti Siglingamálastofnunarinnar, svo að hv. dm. geti tekið rökstudda afstöðu til þessa máls.
Þingræður haldnar á Alþingi Íslendinga

Frsm. (Ólafur G. Einarsson) Hæstv. forseti. Fjh.- og viðskn. hefur athugað þetta frv. og orðið sammála um að mæla með samþykkt þess. Álit n. er á þskj. 349. Hér er um að ræða staðfestingu á brbl., sem sett voru 24. ágúst 1976, um breyt. á l. um Lífeyrissjóð bænda. í sambandi við setningu þeirra brbl. sagði svo í aths. við þau: „Í sambandi við lausn kjaradeilunnar í febrúarmánuði s. l. gerðu Alþýðusamband Íslands, Vinnuveitendasamband Íslands og Vinnumálasamband samvinnufélaganna með sér samkomulag um málefni lífeyrissjóða, þar sem m. a. var gert ráð fyrir að lífeyrissjóðir á samningssviði þessara samtaka veittu lífeyrisþegum sínum, sem rétt eiga skv. l. nr. 63/1971, sérstaka uppbót árin 1976 og 1977, þannig að lífeyrisgreiðslur þessar verði betur verðtryggðar en hingað til. Með l. nr. 33 20. maí 1976, um breyt. á l. nr. 63/1971, var þessu áformi hrundið í framkvæmd. Jafnframt var gert ráð fyrir að sambærilegar breytingar yrðu gerðar á lögum um Lífeyrissjóð bænda. Ekki vannst þó tími til þess á s. l. þingi að bera fram slíkt frv. þótt ljós væri þörf slíkrar breytingar þegar á þessu sumri,“ - þ. e. sumarið 1976, - „en lífeyrisfjárhæðir til aldraðra félaga í Lífeyrisssjóði bænda hafa ekki hækkað síðan á árinu 1974.“ Þetta var ástæðan fyrir setningu brbl. sem hér eru nú til staðfestingar. Þetta skýrir málið nægilega og hef ég því ekki neinu við það að bæta.
Þingræður haldnar á Alþingi Íslendinga

Frsm. (Páll Pétursson) : Herra forseti. Atvmn. hafði til athugunar þáltill. um nýtingu á lifur og hrognum og n. hefur skilað áliti á þskj. 356, svo hljóðandi : „ N. hefur athugað málið á fundum sinum og mælir með samþykkt þess með svo hljóðandi hreytingu: Tillgr. orðist svo: Alþingi ályktar að skora á ríkisstj. að hún hlutist til um, að gerð verði hið fyrsta könnun á því hvernig koma megi við fullnýtingu lifrar og hrogna úr fiskafla landsmanna. Jón G. Sólnes var fjarverandi afgreiðslu málsins. Alþingi 1. mars 1977.“ Undir þetta skrifa Páll Pétursson, Gils Guðmundsson, Ólafur Þ. Þórðarson, Guðmundur H. Garðarsson, Sverrir Hermannsson og Karvel Pálmason. N. leitaði umsagnar um þessa till. til Rannsóknastofnunar fiskiðnaðarins, Sölustofnunar lagmetis, Landssambands ísl. útvegsmanna. Allar voru þessar umsagnir mjög jákvæðar. Það virðist ekki vera vansalaust að nýta ekki betur en gert er þetta góða hráefni sem við eigum þarna. Ég vil leyfa mér að lesa - með leyfi forseta - úr umsögn frá Sölustofnun lagmetis, en þar segir: „Helstu markaðir fyrir þorsklifur hafa verið í Tékkóslóvakíu og Frakklandi. Á árunum 1974 og 1976 hefur lítið sem ekkert verið selt til Frakklands vegna hárra innflutningstolla af niðursuðuvörum. En nú þegar bókun 6 hefur tekið gildi ætti að vera unnt að endurvinna markaði í Frakklandi ef vara er fyrir hendi til þess að bjóða. Sala hefur dregist saman til Tékkóslóvakíu á undanförnum tveimur árum, og er það vegna þess að mjög erfiðlega hefur gengið að standa við gerða samninga vegna hráefnisskorts. Hefur Sölustofnun lagmetis ekki getað unnið neitt að kynningu eða sölustarfsemi vegna lifrar, hvorki í Tékkóslóvakíu né á öðrum mörkuðum, af þessum sökum. Er í rauninni ókannað hve mikið er unnt að selja af niðursoðinni lifur. Þá styrkir stöðu íslendinga að lifur úr fiski veiddum í innhöfum, eins og t. d. Eystrasalti og Norðursjó, er að verða ónothæf til niðursuðu vegna mengunar, en lifrin er mjög viðkvæm fyrir mengun, einkum kvikasilfursmengun.“ Enn hafði borist umsögn óumbeðin til n. Það var umsögn frá fjárlaga- og hagsýslustofnun sem sendi n. álit sitt á þessari till. Ég vil nú leyfa mér að lesa tvo liði úr þeirri umsögn: „ Þáltill. hefur ekki í för með sér annan kostnað en þann, sem verður vegna könnunarinnar, annaðhvort með skipun n. eða með því að fela ríkisstofnum verkefnið til meðferðar.“ Og annar liður umsagnar: „Eðlilegast virðist að fela Rannsóknastofnun fiskiðnaðarins að annast það verkefni sem hér um ræðir.“
Þingræður haldnar á Alþingi Íslendinga

Frsm. (Steinþór Gestsson) : Herra forseti. Eins og sjá má á nál. á þskj. 412 hefur landbn. fjallað um þetta frv. og leggur þar til að það verði samþ. óbreytt. Eins og fram kom í máli hæstv. landbrh. við 1. umr. þessa frv. felur það í sér framlengingu á því ákvæði, að ráðh. geti leyft slátrun í sláturhúsum sem enn hafa ekki fengið löggildingu til frambúðar, þó því aðeins að slátrun og meðferð sláturafurða geti staðist kröfur dýralæknis. Þetta heimildarákvæði hefur verið í gildi um nokkurt skeið, tímabundið eins og einnig er gert ráð fyrir í því frv. sem hér er til umr. Þegar landbn. Ed. fékk þetta mál til meðferðar gerði hún tilraun til þess að ná til yfirdýralækna og ræða við hann um efni frv., en hann var þá erlendis í leyfi svo það hefur ekki náðst til hans. Hins vegar fékk n. Hauk Jörundsson skrifstofustjóra í landbrn. til fundar við sig. Eins og fram kom í ræðu hæstv. landbrh., sem ég minntist á hér áður, hefur hann ákveðið að fela þeim Hauki Jörundssyni og Sveini Tryggvasyni að gera athugun á þeim sláturhúsum sem ekki hafa fengið löggildingu. Að sögn Hauks Jörundssonar er þeirri athugun hvergi nærri lokið. Skýrði hann okkur svo frá, að þeim hefðu ekki enn borist umsagnir frá viðkomandi dýralæknum um þau sláturhús sem þeir hefðu óskað eftir umsögnum um, en hann taldi að ætla mætti að hér væri um að ræða 25–30 sláturhús sem ekki hefðu þessa fullkomnu löggildingu. Hann taldi að ýmis þessara húsa stæðu hinum löggiltu húsum ekkert að baki að því er varðar meðhöndlun sláturafurða og hreinlæti við slátrun. Önnur sagði hann að mundu þurfa nokkurra endurbóta við til þess að leyfi fengist til slátrunar í þeim, en það er nú allt í athugun að nýju eins og áður sagði. Víða er svo háttað að ekki er unnt að synja um sláturleyfi vegna sérstakra staðhátta um samgöngur eða atvinnu, og verður þá að beita undanþáguheimildinni að fengnum lagfæringum til bráðabirgða, um leið og unnið er að frambúðaraðgerðum. Herra forseti. Ég tel ekki þörf á að hafa öllu fleiri orð um þetta frv. Það er eins og áður sagði framlenging á heimildum sem hafa verið í lögum til þessa, og eins og ég áðan sagði ber nál. með sér að landbn. öll varð sammála um að leggja það til við hæstv. d. að frv. verði samþ. óbreytt. Þess ber þó að geta að Jón Árnason var fjarverandi þegar málið var afgreitt frá nefndinni.
Þingræður haldnar á Alþingi Íslendinga



Þessi fundur er síðasti fundur fyrir páskaleyfi og í tilefni þess óska ég hv. alþm. og starfsfólki Alþingis gleðiríkrar páskahátíðar.
Þingræður haldnar á Alþingi Íslendinga



Virðulegi forseti. Þar sem ég get ekki fallist á forsendur hinnar rökstuddu dagskrár, segi ég nei.



Ég vil í sambandi við þessa atkvgr. minna á það, að till. mín sem 1. minni hl. er að þetta frv. sé fellt. Eigi að síður mun ég taka þátt í þessari atkvgr. og segi já.

Sigurlaug Bjarnadóttir Hæstv. forseti. Ég mun með örfáum orðum gera grein fyrir afstöðu minni. Ég mun sitja hjá við atkvgr. þessa frv. sem heildar að undanteknum tveimur greinum, 3. gr., sem fjallar um stofnkostnað og fjárfestingu, og 9. gr., sem fjallar um öll hugsanleg fríðindi til Þessa fyrirtækis, Grundartangaverksmiðjunnar. Ég er ekki alfarið mótfallin stóriðju með þátttöku útlendinga, þótt ég vilji fara þar að með fyllstu gát. Þetta mál, er hér liggur fyrir um byggingu og rekstur járnblendiverksmiðju í Hvalfirði í sambandi við norska stórfyrirtækið Elkem Spigerverket, er hins vegar þannig vaxið og felur í sér, að því er ég fæ best séð, það mikla efnahagslega áhættu fyrir íslenska ríkið, að ég treysti mér ekki til að greiða því atkv., þá ekki hvað síst með tilliti til þess, að gert er ráð fyrri stórfelldum erlendum lántökum sem ég tel ekki réttlætanlegar til viðbótar hinni geigvænlegu skuldabyrði íslenska ríkisins í dag. Samkv. ofansögðu greiði ég ekki atkv. um þessa grein.



Herra forseti. 2. gr. þessa frv. fjallar um það, að ríkið skuli eiga meira en helming af verksmiðju þeirri sem við fjöllum hér um og að jafnan skuli fulltrúar ríkisins vera í meiri hluta í stjórn verksmiðjunnar. Ekkert ákvæði er í frv. um að Alþ. skuli kjósa þessa fulltrúa ríkisins. En aðalatriðið er þó hitt, að ég tel það ekki vera í verkahring ríkisins að standa í áhættusömum atvinnurekstri og leggja þar undir ríkisfé. Við afgreiðslu frv. til l. um járnblendiverksmiðju vorið 1975 var ég mótfallin þeim gr. frv. sem um þetta atriði fjölluðu. Sú afstaða mín hefur ekki breyst og verður þeim mun ákveðnari sem það er líka óbreytt í þessu frv. að ríkið skuli hafa skyldu til að eignast eða leysa til sín alla verksmiðjuna að 15 árum liðnum ef samstarfsaðilanum sýnist svo. Að þessu vandlega athuguðu sé ég mér ekki annað fært en greiða atkv. gegn 2. gr. og segi nei.
Þingræður haldnar á Alþingi Íslendinga



Virðulegi forseti. Fjh.- og viðskn. þessarar hv. d. hefur haft til umfjöllunar frv. til l. um skattfrelsi jarðstöðvar til fjarskiptasambands við umheiminn. N. mælir einróma með samþykkt þessa frv. Einn nm. skrifar undir með fyrirvara, hv. þm. Gylfi Þ. Gíslason. Frv. er komið frá Ed. og hæstv. fjmrh. mælti fyrir því hér í þessari hv. d. í dag, og sé ég ekki ástæðu til að fjölyrða frekar um það.

Fram. (Ólafur G. Einarsson) Hæstv. forseti. Fjh.- og viðskn. hefur fjallað um þetta frv., frv. til 1. um breyt. á l. um kjarasamninga opinberra starfsmanna, og er álit n. á þskj. 556. N. mælir einróma með samþykkt frv., en það hefur áður verið samþykkt í hv. Ed. Ég sé ekki ástæðu til að rekja efni frv. þar sem hæstv. fjmrh. gerði það fyrr í dag þegar hann mælti fyrir frv.

Frsm. (Eyjólfur H. Jónsson) Hæstv. forseti. Fjh.- og viðskn. hefur rætt um þetta mál, og leggur hún einróma til að frv. verði samþ. Rita allir nm. undir nál., en einn þeirra, hv. þm. Lúðvík Jósepsson, með fyrirvara.
Þingræður haldnar á Alþingi Íslendinga



Herra forseti. Heilbr.- og trn. hefur fjallað um frv. til l. um ráðstafanir til að draga úr tóbaksreykingum og voru nm. á einu máli um að mæla með því að frv. þetta yrði samþykkt óbreytt. Eins og okkur er öllum kunnugt, mælti hæstv. heilbrrh. fyrir þessu frv. hér í d. í gær. Hann gerði þá ítarlega grein fyrir aðdraganda þessa máls og lýsti því hvernig hefði komið í ljós að bann það, sem sett var á tóbaksauglýsingar með l. nr. 59/1971, hefur ekki orðið jafnvíðtækt og æskilegt væri. Í skjóli þess, að tekið er fram að auglýsingar séu bannaðar utan dyra, hafa verið hafðar uppi auglýsingaherferðir tóbaksframleiðenda í flestum stærri matvöruverslunum landsins. Og á ýmsan annan hátt hefur komið í ljós að bæta þurfti um og taka af öll tvímæli um ýmislegt. Þess vegna er það frv. flutt sem hér er til umr. Ég ætla ekki að hafa um þetta fleiri orð, við ræddum þetta mál allítarlega í gær, og þess vegna endurtek ég það, að heilbr.- og trn, hefur gefið út svofellt nál.: „Nefndin hefur rætt frv. og leggur einróma til að það verði samþykkt óbreytt.“



Herra forseti. Erindi mitt í ræðustól er ekki að tefja fyrir framgangi þess frv. sem hér er á dagskrá. Aðeins vildi ég leyfa mér að benda hv. þdm. á að á borð þm. hefur í dag verið útbýtt 6. hefti af tímaritinu Nordisk Kontakt fyrir 1977. Þar gefur að líta á bls. 377, undir greinaflokki sem er á norskunni „Bra att veta“, grein sem skýrir frá því, að í Noregi hafa svipuð lög og hér er verið að samþykkja verið í gildi í rúmt hálft annað ár og nú er búið að samþykkja í báðum deildum norska þingsins breytingar á þessum lögum sem ganga verulega í þá átt að rýmka um þau ákvæði sem giltu viðvíkjandi t. a. m. banni við auglýsingum. Þetta þótti mér hlýða að benda hv. þdm. á, ef þeir skyldu telja ástæðu til í þessu eins og öðru að elta norðmenn. Það mundi þá spara þeim fyrirhöfnina að þurfa að fara að taka málið upp að nýju hér á hv. Alþingi.



Herra forseti. Enn þá síður vil ég tefja afgreiðslu málsins en hv. þm. Jón Sólnes. Ég vil aðeins vitna í ummæli hans í ágætri ræðu í gær, þar sem hann varaði okkur mjög eindregið við því að taka okkur endilega norðmenn og finna til fyrirmyndar í afstöðu okkar til tóbaks- og áfengismála. Ég hygg að þessi aðvörun hans sé enn þá í fullu gildi. Eins og hann kom nú eiginlega inn á hérna áðan, er ekkert fremur ástæða til þess fyrir okkur að taka okkur norðmenn til fyrirmyndar þegar þeir hætta að gera það sem e. t. v. var rétt, heldur en að taka þá til fyrirmyndar þegar þeir fara kannske að gera það sem er skakkt. Ég veit ekki, ég hef ekki kynnt mér það nógu vel, að vísu er ég búinn að lesa þessa grein sem hv. þm. Jón Sólnes vitnaði hér í, þessa frásögn, en mér er ekki ljóst hvernig á því stendur að norska Stórþingið hefur samþykkt í báðum þd. að afnema bann við útstillingu á tóbaki í búðargluggum. Mér kemur í hug að þetta gæti staðið í einhverju sambandi við það, að afl hins frjálsa framtaks hefur fremur farið vaxandi í Noregi hin síðustu missiri.
Þingræður haldnar á Alþingi Íslendinga

Frsm. meiri hl. (Gunnlaugur Finnsson) Hæstv. forseti. N. hefur fjallað um þetta frv. og sent það út til umsagnar og hefur síðan unnið úr þeim umsögnum. Hér er um ekki stórfelldar, en þó á vissan hátt stefnumarkandi breytingar að ræða á samvinnulögum, og meiri hl. n., sbr. nál., mælir með því að frv. verði samþykkt óbreytt. Jóhann Hafstein var ekki viðstaddur afgreiðslu málsins. Ólafur G. Einarsson og Ellert B. Schram tóku ekki þátt í afgreiðslu þess. Ég sé ekki ástæðu til að fjalla frekar um málið hér, vísa til ítarlegrar ræðu frsm. við 1. umr. og vænti þess að málið fái greiðan gang í gegnum deildina.
Þingræður haldnar á Alþingi Íslendinga

Frsm. (Ingólfur Jónsson) Hæstv. forseti. Iðnn. hefur komið sér saman um að samþykkja frv. Einn nm. var fjarverandi. N. leggur til að frv. verði samþykkt.



Virðulegi forseti. Ég er flm. að þessu frv. og það hafa verið gerðar nokkrar breytingar á því í Ed. Þær eru gerðar með mínu samþykki eða ég fellst á þær fullkomlega. Það hefur verið haft samráð við Slysavarnafélag Íslands um þær. Ég persónulega mæli með því að málið verði látið ganga áfram með áorðnum breytingum frá Ed.

Frsm. (Pétur Sigurðsson) Hæstv. forseti. Ég hef rætt við félaga mína í sjútvn. þessarar hv. d., þá sem hér hafa verið staddir í kvöld, 6 af 7. Þegar okkur var skýrt frá því, í hverju sú breyting væri fólgin sem Ed. hefur gert á frv. héðan frá okkur í hv. Nd., vorum við sammála um að láta þessa breytingu annaðhvort afskiptalausa eða mæla með henni eftir atvikum, en leggjast ekki gegn henni. Hins vegar þegar þskj. þeirra Ed.-manna er skoðað, þá kemur í ljós við nánari athugun, að fyrir leikmann er það óskiljanlegt, þannig að ekki stenst það við það sem okkur hafði verið sagt frá. Til þess eina nm., sem virðist í þeirri d. hafa fengið það til meðferðar að ganga frá þessari brtt., hefur ekki náðst enn, svo að ég verð að biðja hæstv. forseta að fresta málinu um sinn meðan reynt er að hafa samband við hann til þess að, einhver botn fáist í hvað þessi brtt. þýðir.
Þingræður haldnar á Alþingi Íslendinga



Virðulegi forseti. Á síðasta fundi d. kom upp nokkur vafi hvort orðalag í frv., sem við ræðum hér, eftir að það kom frá Ed. gæti staðist, og þess vegna var ákveðið að athuga það mál betur. Það var gert í morgun, og m. a. var haft samráð við Sjómælingar Íslands sem voru sammála okkur, sem drógum í efa að þetta fengi staðist, það orðalag sem þarna er um að ræða, og því leyfði ég mér að flytja þá brtt. sem er flutt á þskj. 678. Ég vil skýrt taka það fram, að við þá Ed.-menn, sem þar sitja nú, er ekki að sakast vegna þess að þeir hafa tekið þetta orðalag orðrétt upp úr grein í lögum sem samþ. voru á Alþ. í des. 1973 og tóku gildi 1. jan. 1974. En fyrir þá, sem þekkja nokkuð til þessara mála, getur þetta tæplega staðist, og til þess að enginn vafi verði á er þessi brtt. flutt á þskj. 678. Höfum við rætt þetta okkar á milli í sjútvn. d., og eru menn sammála um að það sé rétt að fara þessa leið.
Þingræður haldnar á Alþingi Íslendinga



Þar sem þetta er seinasti fundur þd. á þessu þingi vil ég færa hv. þdm. þakkir fyrir samstarfið á liðnum vetri. Sérstakar þakkir vil ég færa varaforsetum og skrifurum, skrifstofustjóra Alþingis svo og öllu starfsfólki þess fyrir góða aðstoð og greiða samvinnu. Ég óska þeim hv. þdm., sem um langan veg eiga heim að fara, góðrar ferðar og góðrar heimkomu, og þeim og fjölskyldum þeirra, starfsfólki þingsins og fjölskyldum þess góðs og gleðilegs sumars.

Karvel Pálmason Hæstv. forseti. Fyrir hönd okkar þdm. vil ég þakka hæstv. forseta góðar óskir okkur til handa. Ég þakka forseta fundarstjórn og samstarf og óska honum og fjölskyldu hans alls hins besta á því sumri sem nú er nýgengið í garð. Ég þakka jafnframt skrifstofustjóra og öllu starfsfólki þingsins gott samstarf og óska því og fjölskyldum þess alls hins besta á komandi sumri. Ég vona að við megum öll hittast heil að hausti. Ég bið hv. þdm. að taka undir þessi orð með því að rísa úr sætum. - Deildarmenn risu úr sætum.



Ég þakka hv. 5. þm. Vestf. árnaðaróskir hans og hv. þdm. undirtektir þeirra og ég læt einnig í ljós ósk um að við megum hittast hér heil á komandi hausti til nýtra starfa fyrir þjóð okkar. - Þessum fundi er slitið.
Þingræður haldnar á Alþingi Íslendinga



Herra forseti. Frv. til 1. um veitingu ríkisborgararéttar er komið aftur til hv. Ed. frá hv. Nd. með þeirri breytingu, að bætt hefur verið við einum umsækjanda um ríkisborgararétt, færeyskri konu sem er búsett hér á landi og er búin að vera það lengi og er ekki ágreiningur um það í allshn. Ed. að mæla með þessari breytingu. Til viðbótar þessu hafa borist nú á síðustu stundu fjórar umsóknir um veitingu ríkisborgararéttar. Hv. allshn. Ed. er sammála um að mæla með þessum umsóknum öllum. Þetta eru tvö börn, ung, móðirin íslensk og hefur umráðarétt yfir börnunum, og tveir bræður um eða yfir tvítugt sem eru af íslensku bergi brotnir og eru búnir að vera hér í mörg ár, eiga íslenska foreldra. Það eru meðmæli frá dómsmrn. með þessum umsóknum öllum og enginn ágreiningur um það í allshn. að mæla með því, að þessar umsóknir verði teknar til greina. En rétt er að geta þess, að þessi brtt., sem hér er, þarf að fara aftur til Nd.